OpenLLM-France/wikimedia huggingface dataset:
# Publicitat amb pantalles LED als túnels de la TMB

El metro és el transport públic més utilitzat de Barcelona, dins del recinte es troben més de 2000 suports publicitaris; cartells fixos, projeccions, opis i publicitat dinàmica.
Són milers de passatgers qui visualitzen els diversos spots diàriament, és per això que TMB ha innovat, creant un nou tipus de publicitat, captant així l'atenció dels usuaris.

## Sistema de publicitat dinàmica

L'any 2019 la TMB va introduir un tipus de publicitat dinàmica als túnels del metro amb la qual, mitjançant pantalles led, els passatgers poden veure la reproducció d'imatges dels diferents espots publicitaris.
Els espots se situen fixos dins de l'interior del túnel, disposats de manera que els passatgers els visualitzin des de l'interior del vagó. Aquest sistema consisteix en la reproducció de vídeos sincronitzats de 10 segons de durada.
Per aconseguir l'efecte òptic, se situen 300 barres de leds a una cadència de 30 frames/segon, espaiades entre si per 52 centímetres en un tram de 160m aproximadament, pel qual el metro passa a una velocitat d'uns 54km/h. El sistema de percepció humà interpreta els fotogrames com a una sola imatge, d'aquesta manera, en comparació amb els films, el desplaçament del vagó substitueix al moviment de la pel·lícula. Les pantalles es mantenen connectades a un quadre de comandament situats en una cambra de comunicacions a l'estació d'Espanya.
Actualment (2021), el metro disposa de dos suports publicitaris dinàmics situats entre les parades d'Hospital Clínic-Diagonal i Espanya-Rocafort.

## Referències

* ↑ «Publicitat al metro | Transports Metropolitans de Barcelona». [Consulta: 17 desembre 2021].
* ↑ «El metro de Barcelona implanta la publicitat dinàmica en un segon tram de túnel, a la línia 1 | TMB Notícies». [Consulta: 17 desembre 2021].
# Tossal Petit (Pujalt)

El Tossal Petit és una muntanya de 742 metres que es troba al municipi de Pujalt, a la comarca catalana de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Vuagnatita

La vuagnatita és un mineral de la classe dels silicats, que pertany al grup de l'adelita-descloizita. Va ser descoberta l'any 1975 a Bögürtlencik Tepe, Província de Burdur, a Turquia i rep el seu nom en honor de Marc Bernard Vuagnat (1922 -), professor de geologia de la Universitat de Ginebra.

## Característiques

La vuagnatita és un nesosilicat de fórmula química CaAlSiO₄(OH). Cristal·litza en el sistema ortoròmbic en cristalls prismàtics molt modificats de fins a 3 mm, allargats al llarg de [001] o [100]. El seu color varia d'incolor a blau clar o bronze. La seva duresa a l'escala de Mohs és 6.
Segons la classificació de Nickel-Strunz, la vuagnatita pertany a «09.AG: Estructures de nesosilicats (tetraedres aïllats) amb anions addicionals; cations en coordinació > [6] +- [6]» juntament amb els següents minerals: abswurmbachita, braunita, neltnerita, braunita-II, långbanita, malayaïta, titanita, vanadomalayaïta, natrotitanita, cerita-(Ce), cerita-(La), aluminocerita-(Ce), trimounsita-(Y), yftisita-(Y), sitinakita, kittatinnyita, natisita, paranatisita, törnebohmita-(Ce), törnebohmita-(La), kuliokita-(Y), chantalita, mozartita, hatrurita, jasmundita, afwillita, bultfonteinita, zoltaiïta i tranquillityita.

## Formació i jaciments

La vuagnatita ha estat trobada en dics rodingititzats de gabre pegmatític anortosític que tallen transversalment harzburgita-serpentina en una ofiolita (Muntanyes del Taure, Turquia); i en dics de metagabres rodingititzats en peridotita serpentinitzada (Red Mountain, Califòrnia, Estats Units). Aquestes troballes suggereixen que la formació de la vuagnatita ocorre en condicions de temperatura relativament baixa i alta pressió.
La vuagnatita ha estat trobada al Russian River, Cloverdale, Comtat de Sonoma i a la mina Copper King, Red Mountain, Comtat de Mendocino, a Califòrnia, Estats Units; a Kōchi, Shikoku i Mie, Kinki, Honshu, al Japó; a Livingstone Range, Illa del Sud, a Nova Zelanda; a la mina Wessels, Hotazel, Cap Septentrional, Sud-àfrica i a Bögürtlencik Tepe, Doganbaba, Muntanyes del Taure, Província de Burdur, a Turquia.
Sol trobar-se associada a altres minerals com: chantalita, prehnita, grossulària, vesuvianita, clorita, coure natiu i calcocita.

## Referències

* 1 2 «Vuagnatita» (en anglès). Mindat. [Consulta: 7 novembre 2015].
* 1 2 3 «Vuagnatita» (en anglès). Handbook of Mineralogy. Arxivat de l'original el 4 de març 2016. [Consulta: 25 octubre 2016].
# ACC

ACC té els següents significats:
* Associació Catalana de Compositors: entitat privada creada l'any 1974 dedicada a la promoció i difusió de la creació musical autòctona i contemporània catalana.
* Agència Catalana de Certificació: organisme autònom encarregat de proporcionar garanties jurídiques a les administracions catalanes en les transaccions electròniques.
* Agència Catalana de Consum: organisme autonòmic català competent en matèria de consum.
* Acadèmia del Cinema Català: entitat que representa, promociona i premia el cinema català.
* Agència de Ciberseguretat de Catalunya: òrgan del Govern de Catalunya.
* Àrea Central de Criminalística: organisme policial dels Mossos d'Esquadra especialista en el camp de la criminalística.
* Automòbil Club de Catalunya: nom que tenia el Reial Automòbil Club de Catalunya entre 1931 i 1939.
# Four Seasons Hotel

Four Seasons Hotel és un grup hoteler de luxe del qual la seu es troba a Toronto a Ontario. La societat ha estat creada per Isadore "Issy" Sharp el 1960 amb l'obertura del primer First Season a Toronto. Pertany en endavant al duo Ben Tahal i Bill Gates.
Four Seasons Hotel és el nom d'un dels immobles de la societat a Manhattan. Inaugurat el 1993, el Four Seasons Hotel de Nova York compta amb 52 pisos per 208 metres d'alçada. És fins avui el 42è gratacel més alt de la ciutat.
Four Seasons Hotel Miami és el nom d'un gratacel de Miami, a Florida. De 242 metres d'alçada i 72 pisos, és el major immoble de l'Estat i l'immoble residencial més alt situat al sud de New York. El Four Seasons Hotel ocupa els pisos 8 fins al 40.
Four Seasons Hotel Las Vegas. Està situat al costat del Mandalay Bay, a l'extrem del Strip (Las Vegas boulevard). Hi ha 434 cambres a l'hotel. Es troben a l'últim pis del Mandalay Bay. El Four Seasons és d'un hotel únic, no hi ha casino i no hi ha tampoc restaurants o altres activitats.

## Enllaços externs

* (anglès) Four Seasons
# Martinet de la Xina

* No s'ha de confondre amb martinet menut xinès.
El martinet de la Xina (Egretta eulophotes) és un ocell camallarg de la família dels ardèids (Ardeidae) que habita llacunes, costes i camps inundats de les terres baixes del sud-est de la Xina, Hainan i nord de Corea.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 211. ISBN 978-84-16728-37-4.
# Philipsburg (Sint Maarten)

Philipsburg és la capital i la ciutat més important de l'estat de Sint Maarten, situada en una llenca de terra entre Great Bay and the Great Salt Pond. És el centre comercial de la part neerlandesa de l'illa de Sant Martí. L'any 2006 tenia 1.338 habitants.
Quan Cristòfor Colom hi va arribar l'11 de novembre de 1493 va trobar-hi un assentament indígena, el poble arawak. Philipsburg va ser fundada el 1763 per John Philips, un capità escocès de la marina neerlandesa, i ben aviat va convertir-se en un port rellevant per al comerç internacional. Hi ha un parell de ciutadelles que testimonien la importància estratègica de Philipsburg: el Fort Amsterdam i el Fort Willem.
Front Street és el cor de la ciutat i el principal districte comercial de la vila. El port de Philipsburg és escala habitual d'un bon nombre de creuers.

## Aeroport Internacional Princesa Juliana

L'Aeroport Internacional Princesa Juliana (IATA: SXM, ICAO: TNCM), a l'oest de Philipsburg, és mundialment conegut per les fotografies de proximitat que es poden fer de l'aterratge d'avions i s'ha convertit en si mateix una atracció per a visitar Sint Maarten.
A causa de les dimensions reduïdes de la pista d'aterratge (2.180 metres), els avions que maniobren per a aterrar han de volar a una alçada inusualment baixa, sobrevolant només unes 10-20 metres la platja de Maho Beach.

## Referències

* ↑ Accenting St. Maarten, Dutch Caribbean

## Enllaços externs

* Philipsburg Jubilee Library, Public Library of St. Maarten Arxivat 2017-05-24 a Wayback Machine.
# Pèrdues d'inserció

Pèrdues d'inserció, en telecomunicacions, és la pèrdua de potència de senyal deguda a la inserció d'un dispositiu en la línia de transmissió o fibra òptica i s'acostuma a expressar en decibels (dB). Si la potència transmesa a la càrrega abans de la inserció és $P_{T}$ i la potència rebuda és $P_{R}$, llavors les pèrdues d'inserció en dB venen donades per :
$IL(dB)=10\log _{10}{P_{\mathrm {T} } \over P_{\mathrm {R} }}$
i si ho expressem en funció de la tensió d'entrada $V_{1}$ i la tensió de sortida $V_{2}$ :
$IL(dB)=10\log _{10}{V_{\mathrm {1} }^{2} \over V_{\mathrm {2} }^{2}}=20\log _{10}{V_{\mathrm {1} } \over V_{\mathrm {2} }}$

## Paràmetre $S_{\mathrm {21} }$

Les pèrdues d'inserció corresponen al paràmetre $S_{\mathrm {11} }$de la matriu de paràmetre S :
$IL(dB)=-20\log _{10}{|S_{21}|}$

## Vegeu també

* Paràmetres S

## Referències

* ↑ Editor, The Unknown. «Microwaves101 | Insertion Loss» (en anglès). www.microwaves101.com. [Consulta: 12 abril 2017].
* ↑ «Insertion loss and return loss explained - YouTube» (en anglès). www.youtube.com. [Consulta: 12 abril 2017].
# Publicitat brossa

La publicitat brossa és una pràctica que consisteix a enviar correus brossa per publicitar un lloc web. En anglès, es coneix com a spamvertising, que és un compost de les paraules spam (correu brossa) i advertising (publicitat). També fa referència a l'acció d'infestar blocs, fòrums en línia o wikis amb enllaços per tal d'aconseguir una millor classificació per al lloc web infractor en els motors de cerca. Els anunciants que fan servir aquesta tècnica introdueixen enllaços als seus llocs web (normalment, llocs que se suposa que venen productes comercials) i hi afegeixen paraules clau de cerques comunes o relacionades. L'objectiu aparent és que un motor de cerca trobi la pàgina infestada plena d'enllaços i millori la classificació de les pàgines a les quals enllaça. Aquest procés normalment es fa amb programes d'edició automatitzats que busquen camps de text editables en formularis web i els omplen automàticament amb els enllaços web. Els enllaços solen conduir a llocs web de drogues, porno i joc.
La major part de proveïdors de llocs web legals no toleren la publicitat brossa i eliminen els llocs que n'han estat víctimes.
Aquesta pràctica ha fet que en molts recursos en línia editables es facin servir contramesures antiinundació, com ara tests de CAPTCHA, per evitar l'edició automatitzada.

## Vegeu també

* Nofollow
* Spam

## Enllaços externs

* Chongqed.org Arxivat 2006-01-27 a Wayback Machine. conté una llista d'anunciants que envien correu brossa.
* http://spamvertised.abusebutler.com Arxivat 2018-09-14 a Wayback Machine. Aquest lloc registra el volum d'URL (enllaços a llocs web) publicitats mitjançant missatges de correu brossa i conté llistes de dominis d'anunciants que fan servir aquesta pràctica, tant actuals com antics.
# Triókhretxie

«Triókhretxie» té aquests significats:
* Triókhretxie (Kémerovo), localitat de l'óblast de Kémerovo, a Rússia
* Triókhretxie (Amur), localitat de l'óblast de l'Amur, a Rússia
# Vtáčkovce

Vtáčkovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1427.
# Adiàtorix

Adiàtorix (en llatí Ădĭătŏrix, en grec antic Ἀδιατόριξ) era el fill d'un dels tetrarques de Galàcia. Es va decantar per Marc Antoni i poc abans de la batalla d'Àccium i va fer matar tots els romans d'Heraclea.
Capturat després per les tropes d'August l'any 30 aC va formar part com a presoner del triomf que va celebrar a Roma i executat junt amb el seu fill petit. El seu fill gran, Diteutus, va ser nomenat sacerdot d'una famosa deessa a Comana, segons Estrabó.

## Referències

* ↑ Adiatorix a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 19
# Mas Bellsolà

El Mas Bellsolà és una masia del municipi de Besalú (Garrotxa). Can Bellsolà és el centre d'un conjunt d'edificacions entre les quals destaquen una immensa pallissa amb dues grans arcades, una bòbila i nombroses cabanes. Està situada a pocs quilòmetres del nucli urbà de Besalú, en direcció a Figueres. Forma part de l'Inventari del Patrimoni Arquitectònic de Catalunya.

## Descripció

És de planta quadrada i ampli teulat a quatre aigües, sostingut per un gran nombre de mènsules llises. Disposa de baixos, destinats a celler, rebost i altres dependències domèstiques; pis habitatge o planta noble, organitzada a partir d'una àmplia sala de convit de la qual parteixen nombroses portes que menen a les cambres; pel costat de migdia té una àmplia eixida sostinguda per tres grans arcades que no arriben a ser de punt rodó. El pis superior té tres senzills balcons sostingut per cinc mènsules mancades d'ornamentació. Els paraments d'aquesta noble masia foren estucats, remarcant els cantoners i les obertures a manera de carreus.

## Referències

* 1 2 3 «Mas Bellsolà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 octubre 2014].
# Puntius anchisporus

Puntius anchisporus és una espècie de peix cipriniforme de la família dels ciprínids que es troba a Borneo. Els mascles poden assolir els 6,6 cm de longitud total.

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
# Plegafulles cellut

El plegafulles cellut (Cichlocolaptes leucophrus) és una espècie d'ocell de la família dels furnàrids (Furnariidae).

## Hàbitat i distribució

Habita els boscos a la llarga de la costa del sud-est del Brasil.

## Taxonomia

Segons l'IOC World Bird List (versió 10.2, 2020) es classifica en dues subespècies:
* C. l. leucophrus (Jardine et Selby, 1830).
* C. l. holti Pinto, 1941.
Altres classificacions consideren que es tracta de dues espècies de ple dret:
* Cichlocolaptes leucophrus (sensu stricto) - plegafulles cellut gros.
* Cichlocolaptes holti - plegafulles cellut petit.

## Referències

* ↑ Handbook of the Birds of the World and BirdLife International Digital Checklist of the Birds of the World (Versió 5, 2020)
* ↑ plegafulles cellut gros «Plegafulles cellut». Cercaterm. TERMCAT, Centre de Terminologia. REV. 8-01-2021, (català)
* ↑ plegafulles cellut petit «Plegafulles cellut». Cercaterm. TERMCAT, Centre de Terminologia. REV. 8-01-2021, (català)
# Puig de la Mola

El Puig de la Mola és una muntanya de 534 metres que es troba al massís del Garraf, entre els municipis d'Olivella (Garraf), Begues (Baix Llobregat), Avinyonet del Penedès (Alt Penedès) i Olesa de Bonesvalls (Alt Penedès).
Al cim podem trobar-hi un vèrtex geodèsic (referència 281129001).
Aquest cim està inclòs al llistat dels 100 cims de la FEEC.

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Triòxid de bismut i sodi

El triòxid de bismut i sodi, antigament anomenat bismutat de sodi, és el compost químic inorgànic de la classe dels òxids, constituït per cations sodi(1+), bismut(5+) i anions òxid amb la fórmula química NaBiO$_3$. És un sòlid de color groguenc que és un oxidant fort. No és soluble en aigua freda.

## El bismutat de sodi com a forma de matèria quàntica

El gener de 2014 el Lawrence Berkeley National Laboratory va anunciar que es va descobrir en el triòxid de bismut i sodi una nova forma natural de matèria quàntica en tres dimensions, comparable a les làmines de dues dimensions del grafè. Fonamentalment per la rapidesa al pas d'electrons superior a la que presenta el grafè, es preveu que es puguin realitzar, per exemple, nous transistors i nous hard drives més ràpids. Aquesta és la primera confirmació experimental de fermions Dirac a l'interior d'un material, un nou estat que, recentment, només s'havia proposat en la teoria.

## Estructura comuna del bismutat de sodi

El triòxid de bismut i sodi adopta una estructura perovskita, que consta de centres octaèdrics de Bi$^{5+}$ amb els centres de Na$^+$ ocupant els llocs cúbics. La distància mitjana de Bi-O és de 2,116 Å.

## Síntesi i reaccions

El bismut s'oxida a Bi(V) només difícilment quan hi ha absència d'àlcali. La preparació de les seves sals implica una mescla oxidant de Bi₂O₃ i Na₂O amb aire (font de O₂):
    Na₂O + O₂ + Bi₂O₃ → 2 NaBiO₃
Aquest procediment és anàleg a la preparació d'oxidació de diòxid de manganès per donar manganat de sodi.
Oxida l'aigua, descomponent-se en òxid de bismut(III) i hidròxid de sodi:
    4 NaBiO₃ + 2 H₂O → 4 NaOH + 2 Bi₂O₃ + 3 O₂
Es descompon més ràpidament mitjançant àcids.
És un oxidant fort, el triòxid de bismut i sodi converteix virtualment qualsevol compost de manganès a permanganat, el qual fàcilment és assajat espectrofotomètricament. També es fa servir per a la producció, a escala de laboratori, del plutoni.

## Notes

* ↑ 'Bismutat de bari' és un nom no sistemàtic encara molt emprat en l'actualitat, però la IUPAC considera que s'ha d'abandonar perquè dona a entendre que existeix un anió bismutat BiO$_3$$^{2-}$ i que és una sal, la qual cosa és incorrecte perquè no té aquest anió i és un òxid.

## Referències

* ↑ «Sodium bismuthate». Mallinckrodt Baker, 07-06-2019.
* ↑ Journal Reference: 1.Z. K. Liu, B. Zhou, Y. Zhang, Z. J. Wang, H. M. Weng, D. Prabhakaran, S.-K. Mo, Z. X. Shen, Z. Fang, X. Dai, Z. Hussain, Y. L. Chen. Discovery of a Three-Dimensional Topological Dirac Semimetal, Na3Bi. Science, 2014 DOI: 10.1126/science.1245085
* ↑ N. Kumada, N. Kinomura, A.W. Sleight "Neutron powder diffraction refinement of ilmenite-type bismuth oxides: ABiO₃ (A = Na, Ag)" Materials Research Bulletin 2000, volume 35, pp. 2397–2402. doi:10.1016/S0025-5408(00)00453-0
* 1 2 Greenwood, Norman N. Butterworth-Heinemann. Chemistry of the Elements (en anglès). 2a, 1997. ISBN 978-0-08-037941-8.
# Wewelsburg

Wewelsburg és un castell d'Alemanya, situat al districte alemany de Paderborn, que va ser construït entre 1603 i 1609 en estil renaixentista com a residència temporal per als prínceps bisbes de Paderborn.

## Museu

El castell acull actualment el museu del districte, que inclou el Museu Històric del Bisbat de Paderborn i el Museu Memorial de Wewelsburg 1933-1945. El Museu Memorial, amb l'exposició "La ideologia i el terror de les SS", es troba a l'antiga casa dels guardes, a l'entrada del castell, i mostra la història de Wewelsburg com un lloc de trobada dels oficials de les SS. Al mateix temps, és un lloc per recordar les víctimes del camp de concentració de Niederhagen, situat a Wewelsburg durant el règim de Hitler, i recordar així totes les víctimes de la violència nazi.

## Història

A partir del 1933 el líder de les SS, Heinrich Himmler, va preveure construir un centre ideològic dels seus homes al castell de Wewelsburg. Originalment destinat a ser una escola de capacitació per a oficials de les SS, finalment es va decidir remodelar el castell i convertir-lo en un lloc de reunió més exclusiu per als oficials d'alta graduació de les SS. Himmler es va allotjar sovint -sol o amb convidats- al castell, que va esdevenir el punt de trobada ideològic de les SS. D'altra banda, a Wewelsburg es va establir un camp de concentració per a presoners; es tractava d'un camp de treball independent que va funcionar de manera similar als de Buchenwald, Sachsenhausen o Dachau.

## Referències

* 1 2 3 «Museu Memorial de Wewelsburg 1933-1945». Memorial. Gencat. Arxivat de l'original el 19 de setembre 2016. [Consulta: 8 octubre 2016].
# Folk punk

El folk punk o folk hardcore és un subgènere del punk caracteritzat per la utilització d'instruments tradicionals de les cultures de què provenen els músics.

## Orígens i història

Els primers a utilitzar instruments tradicionals sobre una base de punk rock van ser els escocesos The Skids, qui els combinaven amb música tradicional celta, fent lloc així al posteriorment anomenat celtic punk. Açò va ser continuat per molts altres grups, com The Pogues, The Dubliners o The Clancy Brothers, encara que la majoria van aparèixer abans del moviment hardcore.
L'actual fusió de música tradicional amb hardcore s'utilitza generalment per a fer reivindicacions culturals, tal com fan grups com Blowzabella, Vale Tudo, Warsaw Village Band o Obrint Pas. Son notables les reminiscències del celtic punk a grups com Dropkick Murphys o Flogging Molly.
Actualment, però, es coneix com a folk punk al corrent musical creat als Estats Units, que mescla el folk tradicional americà amb el punk rock. Així podem trobar bandes com Violent Femmes (els pioners del gènere), Ghost Mice, Andrew Jackson Jihad o Defiance, Ohio.

## Característiques

El folk punk es una mescla de hardcore punk i folk de qualsevol cultura, generalment la d'origen dels músics. Per això, se l'utilitza per a fer proclames relacionades amb la cultura, tals com l'independentisme o la reivindicació de sistemes polítics alternatius.
Dins el moviment folk punk americà és habitual l'absència d'elements elèctrics com amplificadors o micròfons, i l'ús de mandolines, harmòniques, instruments de corda, com violins o contrabaixos, i acordions. Les lletres de les cançons solen ser de caràcter anarquista o d'extrema esquerra i sovint s'enfoquen des d'un punt de vista personal. A causa de les seves arrels folk, els temes solen parlar de resistència de la classe obrera i resistència social contra elements com el capitalisme o la industrialització moderna. És comú l'ús de termes i conceptes propis del punk com el DIY o el veganisme.

## Influències

El folk punk està influenciat pel hardcore punk i la música tradicional, però els veritables inspiradors de la fusió van ser els músics de folk rock i folk metal, aquests últims especialment per al celtic punk.

## Grups de folk punk

* Almorranes Garrapinyaes
* Drink Hunters
* Dropkick Murphys
* Ebri Knight
* Flogging Molly
* Les Ramoneurs de menhirs
* Los Draps
* Obrint Pas
* Oriol Tramvia
* Rein
* Sigelpa
* The Dubliners
* The Pogues
* The Real McKenzies

## Referències

* ↑ Barriga Ossa, Juan Sebastián. «Folk Punk: El canto de la libertad». Vice, 29-03-2017. [Consulta: 17 juliol 2019].
* ↑ «Oriol Tramvia, folk, punk, cantautor i actor dels 70». Ràdio 4, 05-11-2017. [Consulta: 17 juliol 2019].
* ↑ «"Fiesta" a Tiana, 30 anys de les aventures de The Pogues per terres catalanes». Enderrock, 08-05-2018. [Consulta: 17 juliol 2019].
# Mas Blanc

«Mas Blanc o el Mas Blanc» té aquests significats:
* Mas Blanc (Argentona), masia d'Argentona (Maresme)
* Mas Blanc (Celrà), entitat de població de Celrà (Gironès)
* El Mas Blanc (l'Espluga Calba), muntanya entre els municipis de l'Espluga Calba i de Vinaixa (Garrigues)
* Mas Blanc (Fontanilles), masia als afores del poble de Fontanilles (al Baix Empordà)
* Mas Blanc (Garcia), masia al terme municipal de Garcia (Ribera d'Ebre)
* Mas Blanc (la Pobla de Mafumet), mas de la Pobla de Mafumet (Tarragonès)
* Mas Blanc (Riudoms), masia de Riudoms (Baix Camp)
* Mas Blanc (Sant Martí de Centelles), edifici a Sant Martí de Centelles (Osona)
* Mas Blanc (Ullà), edifici del municipi d'Ullà (Baix Empordà)
# Plegafulles d'ulleres

El plegafulles d'ulleres (Anabacerthia variegaticeps) és una espècie d'ocell de la família dels furnàrids (Furnariidae) que habita la selva humida de les muntanyes del sud de Mèxic, Amèrica Central i per l'oest dels Andes, a Colòmbia i l'Equador.